南越王墓

南越王墓，又叫做南越文王墓，係南越國一墓，喺家下中國廣州城內。佢係第二任南越國王趙昩嘅陵墓。南越國祚，相當於當時北方，秦末到漢武，《史記》叫趙昩做趙胡。當時南越國定都番禺，卽家下廣州城中。

墓喺省城解放北路，象崗山上，喺中國大酒店嘅北邊，喺越秀公園嘅西邊。

趙昩係開國祖趙佗嘅孫，號稱「南越文帝」。在位公元前一三七年至到公元前一二二年。南越王墓，喺現知嶺南古墓之中，規模最大，隨葬品最多，墓主人身份亦係最高。哩個墓出土嘅陪葬品，有文帝行璽金印，係中國出土嘅第一個帝印。墓一九八三年喺哩塊地起樓嘅時發現，挖掘清理之後，喺原地起咗西漢南越王博物館來保護，係家下係中國全國重點文物保護單位。

類:廣州嘅墳場
越秀區古蹟
南越國